# Yolancris

Yolancris és una empresa catalana de confecció de vestits de festa i núvia fundada a Sabadell el 2005 per les germanes Yolanda i Cristina Pérez. El 2019 exportava les seves col·leccions a trenta-cinc països del món.
El 1985, Mercedes Álvarez, que havia treballat durant anys a la botiga Novias Cid, va obrir una botiga a Sabadell on feia vestits de núvia i de primera comunió. La infància de les seves filles Yolanda i Cristina va transcórrer entre vestits per a ocasions especials, teles de colors i textures setinades. El 2005, Yolanda i Cristina Pérez van fundar Yolancris, la primera a càrrec de la direcció creativa i disseny de les col·leccions i la segona a càrrec de la part financera de l'empresa.
El 2006 salten al mercat internacional amb Collezioni La Sposa (Brescia, Itàlia), una de les botigues referents al sector en aquest país. El 2008 presenten una primera col·lecció de vestits de festa. Desfila a la Passarel·la Gaudí Núvies de Barcelona amb creacions d'un «barroquisme divertit». El 2012 presenta una col·lecció de vestits de núvia a la Paris Fashion Week i obre el mercat a sis nous països. El procés d'internacionalització continua i exporta el 70% de la producció. Aquest any va presentar una línia per a bodes gais «d'esperit rebel i poc tradicional» al saló Live Love de Barcelona.
El 2016 desfila a la New York Bridal Market i així esdevé la primera marca espanyola en assistir a la setmana de moda nupcial dels Estats Units. L'abril de 2018 Yolancris tanca la botiga de Sabadell i es muda a l'avinguda Diagonal de Barcelona. El 2019 debuta a París durant la setmana de l'alta costura, la primera casa de moda catalana en deu anys que s'hi havia presentat després que Joan Font havia fet pas el 2008. La marca presenta la col·lecció Couture Opera Prima en un apropament a la Fédération de la Haute Couture et de la Mode. Serà una prova per decidir si entren al selecte club de l'alta costura. La col·lecció de núvia 2019 Identity fou guardonada a la fira Barcelona Bridal Fashion Week amb el premi a la millor desfilada de moda.

## Referències

* ↑ «YolanCris». A: Dossier Dissenyadors - Col·leccions 2019 (pdf). Barcelona: Barcelona Bridal Fashion Week - Fira Barcelona, 2019.
* 1 2 Gutiérrez, Thaïs «L'alta costura que va néixer en una botiga de Sabadell». Ara, 24-02-2019 [Consulta: 6 setembre 2019].
* ↑ Tió, Marc «Les núvies s'arrisquen a la Bridal Week». Ara, 05-05-2015. «El saló de moda nupcial de Barcelona trenca convencions amb marques innovadores com Houghton i YolanCris»
* ↑ Ferrero, Clara «Así encargó Beyoncé su vestido de novia español para los premios de la MTV» (en castellà). El País, 30-08-2016 [Consulta: 6 setembre 2019].
* 1 2 3 Alonso, Triana «Spanish brand Yolancris makes Haute Couture debut in Paris» (en anglès). Fashion Network, 24-01-2019.
* ↑ Jordan, M.J. «Senzilla o barroca?». El Punt Avui (edició nacional), 10-05-2012, pàg. 27.
* ↑ García, S. «La moda nupcial de YolanCris crece en el exterior para alcanzar los 3 millones en ventas en 2014» (en castellà). Modaes, 28-04-2014 [Consulta: 6 setembre 2019].
* ↑ Soro, Selena «La moda nupcial es vesteix amb la bandera gai». Ara, 28-06-2014.
* ↑ «YolanCris sube la persiana de una tienda en Barcelona» (en castellà). Modaes [Consulta: 6 setembre 2019].
* ↑ Garía, Letícia «Yolancris, de un pequeño taller a desfilar en la Alta Costura de París» (en castellà). Fashion & Arts Magazine, 19-03-2019. Arxivat de l'original el 2019-09-06 [Consulta: 6 setembre 2019].
* ↑ Gutiérrez, Thais «Una marca catalana es cola en l'alta costura de París». Ara, 22-01-2019. «Yolancris ha vestit Beyoncé, Lady Gaga o les Kardashian i ara fa el salt a la capital de la moda»
* ↑ «Los ganadores de los Elle International Bridal Awards 2019» (en castellà). ELLE, 28-04-2019 [Consulta: 6 setembre 2019].